|  |
| --- |
| **Δρ. Α.Α. Δράκος-Αναπλ. Καθηγητής Χρηματοδοτικής Διοίκησης** |
| **Ώρες Γραφείου: Τρίτη 13,00-14,00** | **Δεριγνύ 12, 2ος όροφος** |   |
|   |  | **τηλ:2108203413** |  |   |
|   |  | **email: adrakos@aueb.gr** |   |
|   |  | **a.drakos@otenet.gr** |  |   |

**Α. Σκοπός του Μαθήματος / Εισαγωγική Περιγραφή**

Το εκπαιδευτικό υλικό (του μαθήματος της Διαχείρισης Επενδύσεων έχει σχεδιαστεί κατά τέτοιο τρόπο ώστε να αποκτηθεί μία εμπεριστατωμένη γνώση των σύγχρονων χρηματοοικονομικών εννοιών και εργαλείων στο επίπεδο Λειτουργίας των σύγχρονων Κεφαλαιαγορών. Το μάθημα επιμερίζεται σε 2 συμπληρωματικές ενότητες. Την Θεωρητική Διάσταση της Διαχείρισης Επενδύσεων και το Πρακτικό μέρος αυτής, με την υλοποίηση μίας εργασίας με πραγματικά δεδομένα προερχόμενα από το Χρηματιστήριο Αξιών Αθηνών (ΧΑΑ). Μέσα από μία σύντομη επισκόπηση, εξασφαλίζουμε ότι το σώμα των σπουδαστών έχει αποτυπώσει τις βασικές μαθηματικές έννοιες οι οποίες αποτελούν το κορμό του τεχνικού υποβάθρου στη Ανάλυση Επενδύσεων και της Σύγχρονης θεωρίας Διαχείρισης Χαρτοφυλακίου, ενώ παράλληλα διασαφηνίζουμε τις Δομές Λειτουργίες των Αγορών Κεφαλαίου με αναφορά στην θεωρία της Αποτελεσματικότητας. Στη συνέχεια ο σπουδαστής θα ασχοληθεί με τις βασικές αρχές διαχείρισης συλλογικών επενδύσεων και τις τεχνικές Αποτίμησης και Ανάλυσης Μετοχών, παρουσιάζοντας παράλληλα και τις Τεχνικές Διαχείρισης Χαρτοφυλακίων Αποτελούμενων από Μετοχές. Σημαντικό τμήμα του μαθήματος αφορά σε μία εργασία Διαχείρισης Χαρτοφυλακίου αποτελούμενου από Μετοχές, σε πραγματικό χρόνο και συνθήκες.

**Β. Μαθησιακοί Στόχοι.**

* Εκμάθηση της έννοιας υπολογισμού των αποδόσεων σταθμισμένων ως προς τον κίνδυνο
* Εκμάθηση των εννοιών της Σύγχρονης Διαχείρισης Χαρτοφυλακίου και της Διαφοροποίησης του Κινδύνου
* Εκμάθηση των τεχνικών και μεθόδων συγκριτικής και απόλυτης αξιολόγησης μετοχών και επιλογής του στα πλαίσια χαρτοφυλακίου.
* Εκμάθηση των βασικών αρχών και της αξιολόγησης των Συλλογικών Μορφών Επενδύσεων
* Κατανόηση της διαδικασίας διαχείρισης ενός χαρτοφυλακίου αποτελούμενου από μετοχές, σε πραγματικό χρόνο και συνθήκες.

**Γ. Βιβλιογραφία – Εκπαιδευτικό Υλικό.**

* Bodie, Kane, Marcus, ΕΠΕΝΔΥΣΕΙΣ , 2015, Εκδόσεις UTOPIA,
* Σημειώσεις Διδασκόντων. Σε κάθε θεματική ενότητα οι σπουδαστές θα τροφοδοτούνται με συμπληρωματικό υλικό το οποίο θα είναι διαθέσιμο στην ηλεκτρονική σελίδα του μαθήματος (e-class) και αφορά στα εξής :
* Μελέτες Περιπτώσεως (Case Studies), οι οποίες αφορούν στην επεξηγηματική επίλυση πρακτικών εφαρμογών σε περιβάλλον excel.

**Δ. Περιγραφή Θεματικών Ενοτήτων.**

***1η. Ενότητα - Θεωρητική Διάσταση της Διαχείρισης Επενδύσεων. 18-20 ώρες***

Οι σπουδαστές μέσα από μία σειρά 10 διαλέξεων (5-6 εβδομάδες), θα γνωρίσουν τις βασικές αρχές και μεθόδους Διαχείρισης Επενδύσεων.

**Κάθε ΘEMATIKH ENOTHTA επιμερίζεται σε μία θεωρητική διάλεξη και από ένα εργαστηριακό μάθημα στο οποίο θα παρουσιάζονται Αναλυτικά τα Case Studies σε περιβάλλον excel.**

**1.Α.Περίγραμμα Ύλης.**

Αναλυτικά τα θέματα που θα αναλυθούν στη διάρκεια της 1ης θεματικής ενότητας παρουσιάζονται ως εξής :

**Ι. Βασικές Έννοιες στη Διαχείριση Επενδύσεων (4 ΏΡΕΣ)**

* Η έννοια της απόδοσης / Τρόποι Μέτρησης της Απόδοσης
* Σχέση Κινδύνου Απόδοσης / Μέτρηση του Κινδύνου
* Επενδυτική Συμπεριφορά και Κίνδυνος / Είδη Κινδύνων.
* Η θεωρία της Αποτελεσματικής Αγοράς Κεφαλαίου και οι Μορφές Αποτελεσματικότητας

**ΙΙ. Ανάλυση Θεωρίας Χαρτοφυλακίου (4 ΏΡΕΣ)**

* Βασικά Χαρακτηριστικά και έννοιες των Χαρτοφυλακίων αποτελούμενο από συνδυασμό αξιόγραφων
* Ελαχιστοποίηση του Κινδύνου μέσα από τη Διαφοροποίηση.
* Διαφοροποίηση κατά Markowitz -Το φαινόμενο της κυριαρχίας
* Αποτελεσματικά Χαρτοφυλάκια και κατασκευή Μετώπου Αποτελεσματικών Χαρτοφυλακίων – Η γραμμή της Κεφαλαιαγοράς

**III. Υποδείγματα ισορροπίας στις Κεφαλαιαγορές (4 ΏΡΕΣ)**

* Η θεωρία της Κεφαλαιαγοράς το μοντέλο Αποτίμησης Περιουσιακών Στοιχείων (CAPM) και η Γραμμή Περιουσιακών Στοιχείων
* Το μοντέλο της Αγοράς και Υπολογισμός του Συντελεστή βήτα (beta)
* Προσδιορισμός του Κόστους Κεφαλαίου στα Πλαίσια των Αρχών της Θεωρίας Χαρτοφυλακίου

**IV. Ανάλυση και Αποτίμηση Μετοχών (4 ΏΡΕΣ)**

* Εισαγωγικοί Προσδιορισμοί αναφορικά με τα χαρακτηριστικά και τις κατηγορίες μετοχών
* Ο Γενικός Δείκτης Τιμών και σύντομη αναφορά στη Λειτουργία του Χρηματιστηρίου.
* Η φιλοσοφία των Μοντέλων Αποτίμησης Μετοχών
* Αποτίμηση με βάση εναλλακτικά μοντέλα Προεξόφλησης Μερισμάτων (μηδενικής, σταθερής η πολλαπλής μεγέθυνσης)
* Αποτίμηση με βάση τα Μοντέλα Αδέσμευτων Ταμειακών Ροών
* Προσδιορισμός του Επιτοκίου Προεξόφλησης σε κάθε Μοντέλο Αποτίμησης (Κόστος Κεφαλαίου της επιχείρησης)

**V. Κριτήρια Επιλογής Μετοχών (2 ΏΡΕΣ)**

* Αναφορά στους βασικότερους Μετοχικούς Δείκτες (E/S, P/E, PEG, P/BV, EV/EBITDA, P/S)
* Θεμελιώδης Ανάλυση (με βάση Μοντέλα Αποτίμησης των Μελλοντικών Οικονομικών Μεγεθών και Ιστορικής Απόδοσης Οικονομικών Δεικτών)
* Τεχνική Ανάλυση
* Υποδείγματα Χαρακτηριστικών Χαρτοφυλακίων (Benchmark Models)
* Συνολική προσέγγιση καθορισμού παραμέτρων για ‘stock picking’

**VI. Στρατηγική Διαχείρισης Χαρτοφυλακίου Μετοχών (2 ΏΡΕΣ)**

* Παθητικές Στρατηγικές Διαχείρισης χαρτοφυλακίων
* Ενεργητικές Στρατηγικές Διαχείρισης χαρτοφυλακίων
* Δείκτες Επίδοσης Χαρτοφυλακίου

***2η. Ενότητα - Πρακτική Διάσταση της Διαχείρισης Επενδύσεων. 8 εβδομάδες***

Μετά την λήξη των διαλέξεων οι φοιτητές θα κληθούν να υλοποιήσουν μία εργασία την οποία και θα παρουσιάσουν στο τέλος του 6μηνου. Λόγω της ιδιαιτερότητας της εργασίας και του χρόνου που απαιτείται για την υλοποίηση της, ο χρόνος που απομένει από το πέρας των διαλέξεων έως και την παρουσίαση των εργασιών, θα αφιερωθεί εξολοκλήρου στην εκπόνηση αυτής και οι ώρες μαθημάτων θα αντικατασταθούν από ώρες συναντήσεων / συζητήσεων με τους διδάσκοντες.

Το ζητούμενο στα θέματα της Διαχείρισης Επενδύσεων, είναι η επιδίωξη επίτευξης αποδόσεων σταθμισμένων προς τον κίνδυνο που αναλαμβάνουμε και η σύγκριση τους με την πορεία του χαρτοφυλακίου της αγοράς. Δεχόμενοι ότι η αγορά δεν λειτουργεί στο υψηλότερο επίπεδο αποτελεσματικότητας (τουλάχιστον όχι μακροπρόθεσμα), οι επενδυτές (ή διαχειριστές επενδύσεων), επιχειρούν :

*Α) Να εντοπίσουν υποτιμημένες / υπερτιμημένες μετοχές, τις οποίες αγοράζοντας / πουλώντας (προεξοφλώντας την πτώση τους), θα αποκομίσουν υπερκέρδη.*

*Β) Να δημιουργήσουν χαρτοφυλάκια αποτελούμενα από μετοχές, τα οποία βάσει συγκεκριμένων χαρακτηριστικών θα επιτύχουν αποδόσεις (πάντα σταθμισμένες ως προς τον κίνδυνο) διαφορετικές από το μέσο όρο της αγοράς.*

Στη λογική αυτή οι φοιτητές καλούνται να υλοποιήσουν την ακόλουθη εργασία: ‘**Ανάλυση και Διαχείριση χαρτοφυλακίου (επιθετικού ή αμυντικού) και παρακολούθησή του σε πραγματικό χρόνο, για διάστημα 34 ημερών (συνεδριάσεων του ΧΑΑ)**’. Αναλυτική περιγραφή της εργασίας θα διανεμηθεί την 6η εβδομάδα του μαθήματος (θα περιλαμβάνει την αναλυτική περιγραφή, οδηγίες για τη συλλογή στοιχείων και τη βάση δεδομένων, σχετικό υλικό από τη διεθνή αρθρογραφία καθώς επίσης και τα παραδοτέα), ενώ θα γίνει και Παρουσίαση της εργασίας από τον διδάσκοντα από 5 έως 12 Απριλίου 2021.

***Χρονοδιάγραμμα Μαθήματος.***

Στη λογική της πρακτικής εργασίας, το χρονοδιάγραμμα του μαθήματος προσδιορίζεται ως εξής:



**Ε. Μέθοδοι Αξιολόγησης / Βαθμολόγησης.**

Γραπτή Εξέταση 50%, Εργασία 50%.